kardosdrur/scandi-wiki huggingface dataset:
Husum-Ballum

Husum-Ballum er en landsby i Ballum Sogn, i Sønderjylland med . Husum-Ballum er beliggende på den nordlige del af Hjerpsted Bakkeø ved Vadehavet 12 kilometer vest for Bredebro og 26 kilometer nordvest for Tønder. Byen tilhører Tønder Kommune og er beliggende i Region Syddanmark. Landsbyen er beliggende øst for Bådsbøl-Ballum.
Husum-Ballum er omgivet af et jævnt bølget landskab, der stiger svagt mod nord. Vest for byen, ved Bådsbøl-Ballum, er der et jævnt terrænfald ned mod Vadehavet. Den østlige del af landsbyen er præget af karakteristiske og markerede overgange mellem bebyggelse og landskab. I de seneste årtier er Husum-Ballum vokset sammen med Bådsbøl-Ballum med en række nyere parcelhuse, der ligger langs Byvej

Husum Ballum er omgivet af et jævnt bølget landskab, der stiger svagt mod nord. Vest for byen, ved Bådsbøl-Ballum, er der et jævnt terrænfald ned mod Vadehavet. Den østlige del af landsbyen er præget af karakteristiske og markerede overgange mellem bebyggelse og landskab. I de seneste årtier er Husum Ballum vokset sammen med Bådsbøl Ballum med en række nyere parcelhuse, der ligger langs Byvej

Husum-Ballum er opstået omkring et let forgrenet vejforløb. Særlig omkring området Husumvej - Mølbyvej er præget af egnstypiske huse fra 1800-tallet. I begyndelsen af 1900 tallet har landsbyen udviklet sig langs den øst-vest gående Byvej, således at Byvej i dag har karakter af hovedgade med enkelte forretninger, villaprægede gadehuse og forsamlingshuset fra 1911. Fra denne periode stammer også den gamle skole på Højervej og missionshuset. Der er bevaret flere af de ældre egnstypiske gårde og huse, der knytter sig til den ældre landsbydannelse. Det tidligere forsamlingshus, drives i nutiden som hotel.
Hotel Ballumhus har 54 værelser, restaurant og bar.

Historie 
Husum-Ballum nævnes i 1370, hvor byen benævnes "hwsum". Byens navn har oprindelig betydningen "I ved husene" og i kombination med Ballum, der kommer af ordet "balle" i betydningen bakke, og betydningen af bynavnet er således husene på forhøjningen.

Den 15. juni 1923 blev genforeningsstenen ved Mølbyvej i Husum-Ballum indviet. Teksten på stenen under en kongekrone og Christian den Tiendes navnetræk inden for to korsstillede dannebrogsflag lyder således:
MINDE OM GENFORENINGEN - 15 JUNI 1920 - SKET VED GUDS RETFÆRDIGHED - OG FOLKETS RET

Eksterne kilder og henvisninger 
 Husum-Ballum 
 www.hotelballumhus.dk
 Naturen omkring Ballum
 https://ballumby.net/

Kilder 

Byer i Sønderjylland (under den danske stat)
Byer i Tønder Kommune
Byer og bydele med genforeningssten
Frifelt (by)

Frifelt er en by i Sønderjylland med , beliggende 16 km sydøst for Ribe, 19 km vest for Toftlund, 9 km nordøst for Skærbæk og 34 km nord for Tønder. Byen hører til Tønder Kommune og ligger i Region Syddanmark. I 1970-2006 hørte byen til Skærbæk Kommune.

Frifelt hører til Vodder Sogn. Vodder Kirke ligger 1 km øst for Frifelt og 1 km sydøst for landsbyen Vodder.

Faciliteter 
 Motorikbørnecentret Æblehuset blev åbnet i 2003 og er en aldersintegreret institution for 40 børn i alderen fra 0-6 år.
 Vodder Idrætscenter blev bygget i 2000 på frivillig basis. Der er sportshal på 25x30 m, café med plads til 70 personer, mødelokale til 30 personer, hobbyrum og solarium. Udendørs findes naturlegeplads samt lejrpladsen Kernen med Kernehuset, som 10-20 personer kan overnatte i, og 3 shelters og bålhytte.
 Frifelt Sportsforening tilbyder gymnastik, fitness, fodbold, badminton, floorball, indendørs krolf og volleyball.
 Frifelt Kro har 7 værelser til udlejning, primitiv camping, friluftslejr og Frifelt Eventpark med 40 meter lang svævebane og aktivitetsbaner.

Historie 
I 1800-tallet var der i Frifelt kun ét hus ved et vejkryds. Det var et kådnersted (mindre landbrug). Der boede 3 brødre som foruden landbruget drev kro med købmandshandel og rebslageri.

Helt op til sidst i 1890'erne var der kun ganske få huse i Frifelt, men i 1898 oprettede pastor Jacobsen fra Skærbæk et teglværk. Det medførte flere indbyggere i landsbyen, men teglværket blev nedlagt omkring 1919.

Jernbanen 
Frifelt fik i 1911 station på Haderslev Amts Jernbaners strækning Arnum-Skærbæk. Arnum Station var et knudepunkt, hvorfra der var to forbindelser til Haderslev: over Gram eller Toftlund. I Skærbæk var der forbindelse med Ribe-Tønder Jernbane, som var statsbane.

Strækningen Arnum-Skærbæk blev nedlagt i 1937. Fra Frifelt er 3 km af Hedebovej mod sydvest anlagt på banens tracé. På jernbanens bro over Brøns Å, der er Vodder Sogns sydgrænse, er brofæsterne bevaret. Og derfra er 300 m banetracé bevaret som jordvej mod nordøst.

Stationsbyen 
På det lave målebordsblad efter 1920 ses foruden kroen postkontor og telefoncentral, skole og forsamlingshus længere mod øst i retning af Vodder samt mejeriet nærmest ved Vodder.

Vodder Skole 
Vodder Skole fejrede 50 års jubilæum i 2009, men blev en af de 8 skoler, som Tønder Kommune lukkede i 2011. Danmarks Statistiks fremskrivning viste at der i 2014 ville være 82 børn i alderen 5-12 år og i 2015 74 børn.

Noter

Eksterne kilder/henvisninger 

 Vodder Sogn
 SDFI kortviser: Målebordsblade, preussiske 1877-1920, danske 1920-71

Byer i Tønder Kommune
Byer i Sønderjylland (under den danske stat)
Brøns

Brøns er en landsby i Sønderjylland med . Brøns er beliggende nær Vadehavet fem kilometer nord for Skærbæk, 16 kilometer syd for Ribe og 31 kilometer nord for Tønder. Byen tilhører Tønder Kommune og er beliggende i Region Syddanmark.

Den hører til Brøns Sogn, og Brøns Kirke ligger i byen.

Slaget ved Brøns 
Ved hovedvejen lidt nord for kroen står en stor mindesten omgivet af fem mindre sten med hver et navn på. Det er til minde om kampen 22. januar 1849 mellem lokale bønder, der nægtede at betale skat til den Holstenske oprørsregering og holstenske ryttere.

Galleri

Kilder 

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Sønder Sejerslev

Sønder Sejerslev er en landsby i Sønderjylland med 218 indbyggere (2011) . Sønder Sejerslev er beliggende nær Vadehavet fire kilometer nord for Højer og 16 kilometer nordvest for Tønder. Byen tilhører Tønder Kommune og er beliggende i Region Syddanmark.

Den hører til Emmerlev Sogn.

Kilder 

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Franz Josef Glacier

Franz Josef Glacier er en 12 km lang gletsjer i Westland National Park på vestkysten af New Zealands Sydø. Den tyske geolog Julius von Haast opkaldte den i 1865 efter den østrigske kejser Franz Joseph 1.

Ligesom den nærliggende Fox Glacier er den en af verdens lettest tilgængelige gletsjere grundet en beliggenhed, der slutter i regnskov kun 300 meter over havets overflade. Der laves dagligt guidede ture op på gletsjeren.

Se også 

 New Zealand

Eksterne henvisninger 

 Franz Josef Glacier Guides  – guidede ture på Franz Josef Glacier

New Zealands geografi
Gletsjere
Kørelys

Kørelys er små lamper, som er monteret ved siden af blinklysene på en bil eller andet køretøj, og som oftest har hvidt eller gult glas. Det kan bruges i dagtimerne i stedet for nærlys. Kørelyset har ikke stærkt lys og må derfor ikke bruges som erstatning for nærlys i mørke eller tåge. I øjeblikket bliver såkaldte LED-kørelys, dvs. lysdiodekørelys, mere almindelige.

I Sverige var Volvo først med kørelys på personbiler. Det kom på Volvo 240, hvor det erstattede nærlyset som dagbelysning. Når nærlyset blev tændt slukkede kørelyset automatisk. Kørelyset lyste kun når tændingen var tilsluttet.

Se også 
 Parkeringslys
 Fjernlys

Køretøjsbelysning
Hostrup (Lem Sogn)

Hostrup er en tidligere hovedgård i Lem Sogn i det tidligere Rødding Herred, Viborg Amt, nu Skive Kommune. Den ligger på den sydvestlige del af halvøen Salling, nordvest for Sønder Lem Vig og øst for Venø Bugt i Limfjorden. 

Hostrup kendes tilbag til 1459, hvor den ejedes af Karen Nielsdatter Krabbe. Hovedbygningen er en trefløjet bygning i en etage, opført, oprindeligt i bindingsværk i 1742 af Peder Panderup, ombygget omkring 1880 af grev Schulin (formentlig Johan Sigismund Schulins søn Sigismund Ludvig Schulin, hvor den blev pudset op og tilføjet de svungne renæssancegavle.

Gården der ligger i Natura 2000område 32: Sønder Lem Vig og Geddal Strandenge bruges nu til fester, konferencer og ferieformål.

Eksterne kilder og henvisninger 
 J.P. Trap: Kongeriget Danmark, 4. udg. 1925
 hostruphovedgaard.dk

Herregårde i Viborg Amt
Herregårde i Skive Kommune
Alslev

Alslev er en by i Sydvestjylland med . Alslev er beliggende syv kilometer syd for Varde og 15 kilometer nord for Esbjerg. Byen tilhører Varde Kommune og er beliggende i Region Syddanmark.

Den hører til Alslev Sogn, og Alslev Kirke samt Alslev Skole ligger i byen.

Kilder 

Byer i Varde Kommune
World Trade Center (Mexico)

World Trade Center Mexico City er et bygningskompleks i Mexico City. Den mest iøjefaldende og kendte af bygningene er det 207-meter høje tårn Torre WTC, som er Mexico Citys tredje-højeste bygning. Komplekset indeholder blandt andet et konferencecenter, kulturcenter, kino, shoppingcenter, parkeringshus, samt restauranten Belini og baren Sky Bar. Polyforum Cultural Siqueiros er også en del af World Trade Center.

Frem til ombygningen i 1995 var komplekset kendt som Hotel de México. World Trade Center Mexico ligger placeret langs Avenida de los Insurgentes.

Eksterne links 
 World Trade Centers officielle hjemmeside
 Torre WTCs hjemmeside 

Bygninger, konstruktioner og anlæg i Mexico
Mexico
Havgus

Havgus er et meteorologisk fænomen der opstår når varm luft med et relativt højt fugtindhold bevæger sig over koldt vand; da vil de nederste luftlag afkøles og der kan derved dannes tåge over havet. Denne tåge kan brede sig over land, ved pålandsvind. Den form for tåge betegnes også som havgus.

Meteorologi
Sønder Lem Vig

Sønder Lem Vig  er en 234 hektar stor sø beliggende i et ca. 1,000 ha. stort vådområde med strandenge, rørskove og lavvandede vige, i den sydvestlige del af Salling, ud til Venø Bugt i Limfjorden. Den var oprindelig en fjordarm, med adgang  til Limfjorden via en ca. 200 m. lang kanal. Ved enden af kanalen opførtes i 1881 en dæmning,  og i 1960 byggedes en sluse og en pumpestation, der regulerer vandstanden i søen. Søen er er en vigtig fuglelokalitet, både som ynglelokalitet og som rasteplads under fugletrækket. Den er en del af Natura 2000-område og habitatområde 32: Sønder Lem Vig og Geddal Strandenge.

Nordvest for Sønder Lem Vig ligger den tidligere hovedgård Hostrup; Søen ligger på grænsen mellem Skive- og Holstebro Kommune. I den sydlige ende af søen har Smalleå sit udløb, i østenden løber Trævel Å ud, og mod nordøst har Bustrup Å sit udløb.

Eksterne kilder og henvisninger 
 Naturplan 32 Sønder Lem Vig og Geddal Strandenge på /www.vandognatur.dk
dofbasen.dk

EU-habitatområder i Danmark
Søer i Skive Kommune
Søer i Holstebro Kommune
Thomas Browne

Sir Thomas Browne (født 19. oktober 1605, død 19. oktober 1682) var en engelsk forfatter.

Referencer

Eksterne henvisninger 

Forfattere fra England før 1707
Briter i 1600-tallet
Feria del Sol (Mérida)

Feria del Sol (solfestivalen), også kaldt Carnaval Taurino de America er en kendt kulturel festival, der afholdes hvert år i Mérida i Venezuela.

Eksterne henvisninger 
 Feria del Sol  

Kultur i Venezuela
Festivaler
Martin Gardner

Martin Gardner (født 21. oktober 1914 i Tulsa, Oklahoma, død 22. maj 2010 i Norman, Oklahoma) var en amerikansk rekreativ matematiker.

Gardner er blandt andet kendt for sin klumme, Mathematical Games  i Scientific American, som han med humor og elegance redigerede fra 1956 til 1981.

Trivia 
Gardner skabte i 1961 interesse omkring den hollandske kunstner M.C. Eschers figurer og træsnit, der illustrerede uendeligheden og umulige konstruktioner samt for brætspillet Hex, opfundet af Piet Hein i 1942.

Personer fra Tulsa
Matematikere fra USA
Amerikanere i 1900-tallet
Amerikanere i 2000-tallet
Renault Egeus

Renault Egeus var en konceptbil i SUV-segmentet præsenteret af Renault på biludstillingen i Frankfurt i 2005. Egeus er det tredje studie efter Renault Wind og Renault Fluence.

Motor 
Konceptbilen blev drevet af en V6-dieselmotor på 3,0 liter med en maksimal effekt på 250 hk, som var forbundet med en 7-trins automatisk gearkasse. Kraften overførtes ved hjælp af firehjulstræk og 22" letmetalhjul. Bilen opfyldte Euro4-normen og var udstyret med partikelfilter.

Eksterne henvisninger 

Egeus
SUV'er
Konceptbiler
Biler introduceret i 2005
Biler fra 2000'erne
Præsidentvalget i USA 1960

Præsidentvalget i USA 1960 var det 44. præsidentvalg i USA's historie. Valget fandt sted den 8. november 1960. Resultatet blev John F. Kennedy og Lyndon B. Johnson som henholdsvis præsident og vicepræsident i perioden 1961–1965. Vicepræsident Johnson blev præsident efter attentatet mod John F. Kennedy i 1963, og opstillede selv som præsidentkandidat i 1964. Kennedys modstander fra Republikanerne var Richard Nixon, som var vicepræsident under Dwight D. Eisenhower siden 1953. Valget mellem den erfarne Nixon og karismatiske Kennedy blev svært jævnt: Kennedy fik lidt over 100 000 flere stemmer end Nixon, men han fik 4 færre stater. De 22 stater som Kennedy vandt, holdt alligevel til en valgsejr med 303 mod 219 valgmænd. Kennedy fremstod i valgkampen som en reformator og forkæmper for ligerettigheder, mens Nixon fremstod som en kandidat der repræsenterede stabilitet og erfaring. Nixon og Henry Cabot brugte valgsproget "They understand what peace demands" om dem selv.

Nixon stod længe til at vinde valget på meningsmålingene, men tabte til sidst valget. Valgkampen var den første hvor de to hovedkandidater mødtes til en TV-duel. TV-seerne kårede Kennedy som vinder, mens radiolytterne mente at Nixon vandt debattene. Dette kan forklares med kontrasten mellem en ung og frisk Kennedy, og en ældre og usminket Nixon.

1960
USA 1960
Præsidentvalget i USA 2000

Præsidentvalget i USA 2000 var det 54. præsidentvalg i USA's historie, der fandt sted den 7. november 2000. Republikanernes præsidentkandidat, George W. Bush, og vicepræsidentkandidat, Dick Cheney, slog demokraternes kandidater, Al Gore og Joe Lieberman. Det var fjerde gang i amerikansk historie, og første gang i 112 år, at den vindende kandidat ikke modtog flest vælgerstemmer. Valget regnes for et af de tætteste i amerikansk historie, hvor Bush blot vandt med fem valgmandsstemmer, mens Gore modtog lidt over 500.000 vælgerstemmer på landsplan.

På valgnatten var det forsat uklart, hvem der havde vundet valget, idet resultatet fra Florida var meget tæt. De indledende resultater fra Florida virkede til at indikere, at Bush havde vundet delstaten, omend resultaterne fra Florida ligeledes påviste en meget lille stemmemargen – nok til, at en genoptælling var påkrævet jf. lovgivningen i Florida. Således havde Bush blot modtaget 1.784 flere stemmer i Florida, inden genoptællingen blev indledt. En juridisk kamp, som forløb sig over den efterfølgende måned, endte i en kontroversiel højesteretsafgørelse (såkaldte 'Bush v. Gore'), som med højesteretsstemmerne 5 mod 4 afsluttede genopstillingen i Florida. Da genoptællingen var afsluttet var Bush føringen i Florida faldet fra en stemmemargen på 1.784 på valgnatten til blot 534 stemmer.

Eksterne henvisninger 

 Stemmer fordelt på stater

Referencer 

2000
USA 2000
Præsidentvalget i USA 1996

Præsidentvalget i USA 1996 var det 53. præsidentvalg i USA's historie. Valget fandt sted den 5. november 1996, og resultat genvalgte Bill Clinton og Al Gore som henholdsvis præsident og vicepræsident for perioden 1997–2001. De vandt over republikanerene Bob Dole og Jack Kemp.

Valgkampen 
I det hele taget var det vanskeligt for republikanerne at vinde over den siddende præsident, Bill Clinton, under valgkampen i 1996, da USA var inde i økonomiske og sociale opgangstider, i modsætning til hvad situationen var under republikaneren George H. W. Bush mellem 1989 og 1993. Aligevel fandt republikanerne et svagt punkt ved Clinton: Under valgkampen i 1992 var han imod Bushs brudte løfte om ingen nye skattehævelser, et løfte som Clinton selv havde brudt. Ellers var også moral noget som Bob Dole brugte meget tid på, da Clintons moral blev opfattet som tvivlsom, da nye damehistorier stadig dukkede op i medierne. Clinton fastslog at han havde beskyttet amerikanske værdier, og at han, i modsætning til Dole, gik ind for en forøgelse af vagter langs grænsen mellem Californien og Mexico.

Andre kandidater 
Ingen stor tredje kandidat udvalgte sig, selv om Ross Perot også stilte op til valget dette år. Perot opstilte denne gang med United States Reform Party, og opnåede en procentdel på 8,1 (lidt over 8 millioner af stemmene). Andre kandidater, inklusiv Ralph Nader (The Green Party), Harry Browne (Libertarian Party), Howard Phillips (Taxpayer's Party) og John Hagelin (Natural Law Party), fik alle mindre end 700.000 stemmer.

Eksterne henvisninger 
 Stemmer fordelt på stater

1996
USA 1996
Bob Dole

Robert Joseph "Bob" Dole (født 22. juli 1923 i Russell, Kansas, død den 5. december 2021) var en amerikansk politiker. Han stillede op som kandidat for republikanerne ved præsidentvalget mod Bill Clinton i 1996, men tabte. Havde han vundet, ville været blevet den ældste præsident som vandt sit første valg i USA's historie. I 1976 opstillede han som vicepræsidentkandidat, dog uden held. Han var i mange år senator i det amerikanske senat.

Bob Dole var gift med senatoren fra North Carolina, Elizabeth Dole.
Han blev  to gange hårdt såret under invasionen af Italien under 2. verdenskrig og lå på hospitalet i 39 måneder. Hans højre arm blev sidenhen ubrugelig på grund af skaderne. Han modtog to Purple Hearts og en Bronze Star. Den 17. januar 1997 modtog han Præsidentens frihedsmedalje af præsident Bill Clinton.

Eksterne henvisninger 

Medlemmer af Senatet i USA
Amerikanere i 2. verdenskrig
Præsidentkandidater fra Det Republikanske Parti (USA)
Personer fra Kansas
Miyoshi Umeki

Miyoshi Umeki (født 8. maj 1929, død 28. august 2007) var en oscar-belønnet japansk skuespillerinde.

Eksterne henvisninger 

 

Skuespillere fra Japan
Oscar for bedste kvindelige birolle
Japanere i 1900-tallet
Japanere i 2000-tallet
Præsidentvalget i USA 1992

Præsidentvalget i USA 1992 var det 52. præsidentvalg i USA's historie. Valget fandt sted den 3. november 1992, og resultatet blev at Bill Clinton og Al Gore blev henholdsvis præsident og vicepræsident for perioden 1993–1997, efter at have vundet over både republikaneren George H.W. Bush og den uafhængige Ross Perot, som fik de fleste stemmer af nogen uafhængig kandidat siden Theodore Roosevelt i præsidentvalget af 1912.

Eksterne henvisninger 
 Stemmer fordelt på stater

1992
USA 1992
Præsidentvalget i USA 1988

Præsidentvalget i USA 1988 var det 51. præsidentvalg i USA's historie. Valget fandt sted den 8. november 1988, og resulterede i at George H. W. Bush og Dan Quayle blev valgt som henholdsvis præsident og vicepræsident for perioden 1989–1993. De vandt overlegent over Michael Dukakis og Lloyd Bentsen fra Det demokratiske parti, både i antal valgmandsstemmer og stater.

Eksterne henvisninger 
 Stemmer fordelt på stater

1988
USA 1988
Broderskab (film)

Broderskab er en dansk dramafilm fra 2010, der er instrueret af Nicolo Donato og produceret af Per Holst og Asta Film.

Filmen følger 22-årige Lars (Thure Lindhardt), der efter at have forladt militæret tiltrækkes af den nynazistiske bevægelse og i særdeleshed et af medlemmerne, Jimmy (David Dencik), som han senere flytter ind hos efter at være flygtet hjemmefra. De to mænd indleder en hemmelig affære, men i nynazistiske kredse ser man ikke med milde øjne på homoseksualitet. Trods drastiske forsøg på at spolere forholdet, bliver de to sammen.

Broderskab vandt i 2009 Golden Marc'Aurelio Jury Award for bedste film ved International Rome Film Festival.

Medvirkende 
 Thure Lindhardt
 David Dencik
 Nicolas Bro
 Morten Holst
 Anders Heinrichsen
 Michael Grønnemose
 Signe Egholm Olsen
 Hanne Hedelund
 Claus Flygare
 Peter Plaugborg
 Jon Lange
 Johannes Lassen
 Mads Rømer

Noter

Eksterne henvisninger 
 Om Broderskab på Filmz.dk
 Filmland: Økologiske homoseksuelle nazister
 

Danske film fra 2010
Dramafilm fra Danmark
LGBT-relaterede film fra Danmark
Dansksprogede film
Broderskab (flertydig)

Broderskab har flere betydninger:
 Broderskab – en loge
 Broderskab (film) – dansk film fra 2010
 Det Muslimske Broderskab – politisk-religiøs organisation
Michael Grønnemose

Michael Grønnemose (født 6. juli 1975 i Odense) er en dansk skuespiller.

Grønnemose blev uddannet fra Skuespillerskolen ved Odense Teater i 2009 og har bl.a. medvirket i opsætningerne Trold kan tæmmes, Afsked og Sweeney Todd i teatrets sæson 2009/2010.

Filmografi 
 Himlen falder (2009)
 Broderskab (2010)

Eksterne henvisninger 
 

Personer fra Odense
Skuespillere fra Danmark
Nikola Žigić

Nikola Žigić (født 25. september 1980 i Bačka Topola, Jugoslavien) er en serbisk tidligere fodboldspiller, der spillede som angriber. Af hans klubber kan nævnes Røde Stjerne i hjemlandet, Valencia og Racing Santander i Spanien samt Birmingham i England.

Med Røde Stjerne vandt Žigić to serbiske mesterskaber og to pokaltitler. Med Valencia vandt han i 2008 den spanske pokalturnering, Copa del Rey.

Landshold 
Žigić nåede i sin tid som landsholdspiller (2004-2011) at spille 57 kampe og score 20 mål for Serbiens landshold, som han debuterede for i 2004. Han repræsenterede landet ved VM i 2006 i Tyskland samt VM i 2010 i Sydafrika.

Titler 

Serbiske Liga
 2004 og 2006 med Røde Stjerne

Serbiske Pokalturnering
 2004 og 2006 med Røde Stjerne

Copa del Rey
 2008 med Valencia CF

Eksterne henvisninger 

Fodboldspillere fra Serbien
Fodboldspillere fra Røde Stjerne Beograd
Fodboldspillere fra Racing Santander
Fodboldspillere fra Valencia CF
Fodboldspillere fra Birmingham City F.C.
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Morten Holst

Morten N. R. Holst (født 2. november 1982) er en dansk skuespiller.

Morten Holst er uddannet fra udenlandske skuespillerskoler i 2002 og fra Syddansk Musikkonservatorium og Skuespillerskole i 2013. Holst har bl.a. spillet Dan i Sexual Perversity på Boldhus Teatret i 2005, samt medvirket i flere spillefilm.

Teater 
Hovedrollen som Sid Vicious i Bellevue Teatrets danske version af punkforestillingen "Sid VICIOUS – Sex pistols" with love, hvor han samtidig spiller rollen som Johnny Rotten i orkesterets opførelse af Sex Pistols musik. I en anmeldelse heraf, karakteriseres hans indsats således:

"Men set i realismens i dette tilfælde tågede skær, er det vel virkeligheden, som den så ud den nat, og det skal den også stærkt og udtryksfuldt syngende Morten Holst have mange roser for."

Filmografi 
 Den sorte Madonna (2007)
 Max Pinlig (2008)
 Broderskab (2010) 
 Hvidsten Gruppen (2012)
 En kongelig affære (2012)
 Talenttyven (2012)
 Kapgang (2014)
 Guldkysten (2015)
 De standhaftige (2016)
 Fuglene over sundet (2016)
 3 ting (2017)

Tv-serier 
 2900 Happiness (2007)
 Badehotellet sæson 9 (2022)

Noter

Eksterne henvisninger 
 

Skuespillere fra Danmark
Peter Plaugborg

Peter Plaugborg (født 12. april 1980 i Ølgod) er en dansk skuespiller.

Plaugborg er oprindeligt uddannet indenfor animationsfilm, men dimitterede fra Skuespillerskolen ved Odense Teater i 2007. Han har siden været tilknyttet teatret gennem flere sæsoner, men har også haft roller ved Det Kongelige Teater og Grønnegårdsteatret.

Filmografi 
 Flammen og Citronen (2008) -- Lillebjørn
 Submarino (2010) -- Nicks Lillebror
 Broderskab (2010) -- Sergent
 Frihed på prøve (2010) -- Originalen
 Viceværten (2012) -- Carsten
 Kvinden i buret (2013) -- Lasse
 Miraklet (2014) -- Erik
 Skammerens datter (2015) -- Drakan
 Idealisten (2015) -- Poul Brink
 I dine hænder (2015) -- Niels
 Vinterbrødre (2017) -- Daniel
 Slangens gave (2018) -- Drakan

Tv-serier 
 Normansland 2013 - Christian
 Album (2008)
 Borgen - 3. sæson (2013)
 1864 (2014) - Sergenten Jespersen
 Bedre skilt end aldrig (2016) - Martin
 Ulven kommer (2020) - Stedfar Simon

Eksterne links 
 

Filmskuespillere fra Danmark
Robertprisen for årets mandlige birolle
Personer fra Ølgod